Бън Би

Бърнард Фриман (на английски: Bernard Freeman), по-известен със сценичното си име Бън Би (Bun B) е американски рап изпълнител и член на американското рап дуо Ю Джи Кей (UGK - абревиатура на Underground Kingz). Той е и гостуващ лектор в Rice University, Хюстън, Тексас. Третият солов албум на изпълнителя Trill OG, издаден на 3 август 2010 г., получава оценка 5/5 от списание "The Source“ - чест, която не е оказвана на албум в продължение на пет години. === Като част от Ю Джи Кей === В края на 80-те години на 20 век Пимп Си създава рап дуото Ю Джи Кей със свой приятел Мичел Куин. Първия им демо запис е озаглавен "Underground King“. В същото време Бън Би е част от друга група - P.A. Militia. Двете групи се сливат и формират нова банда с името 4 Black Ministers. По-късно Куин и Джаксън напускат групата и така Бън Би и Пимп Си решават да се върнат към старото име на дуото - Ю Джи Кей. Демото, което Пимп Си записва с Мичел Куин попада на вниманието на Bigtyme Records - независим лейбъл в Хюстън, Тексас. Така се стига до издаването на EP - The Southern Way, което е забелязано от Jive Records и групата подписва договор за реализиране и издаване на пет студийни албума, като още същата година излиза и първият от тях - Too Hard To Swallow. Сингълът "Pocket Full of Stones“ се превръща в първата песен на Ю Джи Кей, която се завърта в ефира на радиостанциите в Щатите. Вторият им албум, Super Tight, излиза две години по-късно, на 30 август 1994 г. За разлика от първия, този албум успява да влезе в престижната класация Билборд Хот 200 под #95, а третият им албум, Ridin' Dirty, се изкачва до 15-а позиция. Ridin' Dirty е и най-успешния албум на групата с продадени 847 454 копия (считано към 2011 г.), въпреки че при издаването си не е придружен нито с видеоклип, нито със сингъл. След излизането на четвъртия албум, Dirty Money, Пимп Си е осъден на осем години затвор. === Солова кариера === След влизането на Пимп Си в затвора, заради нарушаване на условията на пробацията, която му е наложена за въоръжено нападение преди това, Бън Би участва в много колаборации с други рап изпълнители - "They Don't Know“ на Пол Уол, "Gimme That“ на Уиби, "I'm A G“ на Янг Джок. Той също се появява и в документалната лента Screwed In Houston, която разказва историята на рап сцената в Хюстън. През октомври 2005 година излиза първия солов албум на Бън Би, озаглавен Trill. Албумът се изкачва до #6 в Билборд Хот 200 и #1 в Billboard Top R&B/Hip-Hop Albums. Сингли от албума са "Draped Up“, "Git It“, и "Get Throwed“. След смъртта на Пимп Си, през 2007 г., Бън Би се завръща към соловите проекти и през 2008 г. издава втория си албум II Trill. Първият сингъл от албума е "That's Gangsta“, който дебютира под #2 Билборд Хот 200, продавайки се в 98 000 копия. Други сингли от албума са "Damn I'm Cold“ и "You're Everything“, която е посветена на Пимп Си. Третият албум на Бън Би е озаглавен Trill OG и излиза на 3 август 2010 г. Сингли от албума са "Countin' Money“, "Trillionaire“, "Just Like That“ и "Put It Down“. Trill OG дебютира на четвърта позиция в Билборд Хот 200. На 11 ноември 2013 г. излиза четвъртият албум на Бън Би - Trill OG: The Epilogue. Сред гост изпълнителите в него са Рик Рос, Пимп Си, Редмен, Рейкуан, Ту Чейнс и други. Единствения сингъл от албума е "Fire“. === Студийни албуми === Trill (2005) II Trill (2008) Trill OG (2010) Trill OG: The Epilogue (2013) === Микстейпи === King of the Trill (2005) Legends (with Mddl Fngz) (2005) Whut It Dew (Vol. 2) (with Rapid Ric and Killa Kyleon) (2005) Gangsta Grillz: The Legends Series (Vol. 1) (with DJ Drama and Mddl Fngz) (2006) Texas Legends (with K-Sam) (2006) Bun House (with DJ Rell) (2008) No Mixtape (2010) === Сингли === Списък с имента на синглите, годината на издаване, лейбъла и албума, в който са включени. == Филмография == Ghetto Stories (2010) Video Girl (2011) Something from Nothing: The Art of Rap (2012) == Източници == Allmusic - Bun B

Source: original